ai4bharat/Pralekha huggingface dataset:
ప్రధాన మంత్రి కార్యాలయం
త్రిపుర 50వ రాష్ట్ర అవతరణ దినోత్సవం సందర్భంగా ప్రధానమంత్రి ప్రసంగం -తెలుగు అనువాదం
నమస్కారం!
ఖులుమఖా!
రాష్ట్రం ఆవిర్భవించి 50 ఏళ్లు పూర్తి చేసుకున్న సందర్భంగా త్రిపుర ప్రజలందరికీ శుభాకాంక్షలు! త్రిపుర నిర్మాణానికి, అభివృద్ధికి సహకరించిన గొప్ప వ్యక్తులందరిని నేను గౌరవపూర్వకంగా అభినందిస్తున్నాను; వారి కృషికి వందనం!
త్రిపుర చరిత్ర ఎప్పుడూ మహిమాన్వితమైనదే. మాణిక్య వంశ చక్రవర్తుల ఘనత నుండి నేటి వరకు, త్రిపుర ఒక రాష్ట్రంగా తన పాత్రను బలోపేతం చేసుకుంది. అది గిరిజన సమాజమైనా లేదా ఇతర సంఘాలైనా, త్రిపుర అభివృద్ధికి అందరూ ఐక్యంగా కృషి చేశారు. త్రిపుర సుందరి మాత ఆశీస్సులతో, త్రిపుర ప్రతి సవాలును ధైర్యంగా ఎదుర్కొంది.
త్రిపుర నూతన అభివృద్ధి శిఖరాలకు పయనిస్తున్న దశలో త్రిపుర ప్రజల జ్ఞానం చాలా దోహదపడింది. మూడేళ్ల అర్థవంతమైన మార్పు ఈ విజ్ఞతకు నిదర్శనం. త్రిపుర ఈ రోజు అవకాశాలకు వేదికగా నిలిచింది. ఈ రోజు, త్రిపురలోని సామాన్య ప్రజల చిన్న చిన్న అవసరాలు సైతం తీర్చడానికి డబుల్ ఇంజన్ ప్రభుత్వం నిరంతరం కృషి చేస్తోంది. ఫలితంగా, త్రిపుర, ఈరోజు, అనేక అభివృద్ధి రంగాలలో మంచి పనితీరును కనబరుస్తోంది. రాష్ట్రం ఈ రోజు, భారీ అనుసంధానత కలిగిన మౌలిక సదుపాయాల ద్వారా వాణిజ్య కారిడార్లకు కేంద్రంగా మారుతోంది. చాలా దశాబ్దాలుగా, త్రిపుర నుండి భారతదేశంలో మిగిలిన ప్రాంతాలకు వెళ్ళడానికి రోడ్డు మార్గం మాత్రమే అందుబాటులో ఉండేది. వర్షాకాలంలో కొండచరియలు విరిగిపడిన సందర్భాల్లో, రహదారులు మూసుకుపోవడం వల్ల, త్రిపుర తో సహా మొత్తం ఈశాన్య రాష్ట్రాలలో నిత్యావసర వస్తువుల కొరత ఉండేది. ఈ రోజు, త్రిపుర రహదారులతో పాటు, రైలు, విమాన, అంతర్గత జల మార్గాలను కూడా కలిగి ఉంది. బంగ్లాదేశ్లో చిట్టగాంగ్ పోర్ట్ ను ఏర్పాటు చేసిన తర్వాత, దానిని వినియోగించుకోడానికి అవకాశం కల్పించాలని త్రిపుర చాలా సంవత్సరాలుగా డిమాండ్ చేస్తోంది. 2020 లో బంగ్లాదేశ్ నుంచి మొదటి ట్రాన్సిట్ కార్గో అఖౌరా ఇంటిగ్రేటెడ్ చెక్ పోస్ట్ కు వచ్చినప్పుడు డబుల్ ఇంజిన్ ప్రభుత్వం ఈ డిమాండ్ను తీర్చింది. రైలు మార్గాల అనుసంధానత లో త్రిపుర కూడా దేశంలోని అగ్రగామి రాష్ట్రాల సరసన చేరుతోంది. కొద్ది రోజుల క్రితం మహారాజా బీర్ బిక్రమ్ విమానాశ్రయాన్ని కూడా విస్తరించడం జరిగింది.
మిత్రులారా!
త్రిపుర, ఈ రోజు, ఒకవైపు, పేదలకు పక్కా గృహాలను అందించడంలో ప్రశంసనీయమైన కృషి చేస్తూనే, మరోవైపు, నూతన సాంకేతికతను కూడా వేగంగా స్వీకరిస్తోంది. గృహ నిర్మాణంలో నూతన సాంకేతికతను వినియోగిస్తున్న దేశంలోని ఆరు రాష్ట్రాల్లో త్రిపుర కూడా ఒకటి. ఈ మూడేళ్లలో జరిగింది, కేవలం ప్రారంభం మాత్రమే. త్రిపుర యొక్క వాస్తవ సామర్థ్యం ఇంకా తెరపైకి రావలసి ఉంది.
పరిపాలన లో పారదర్శకత నుండి ఆధునిక మౌలిక సదుపాయాల వరకు, నేడు నిర్మించబడుతున్న త్రిపుర రాబోయే దశాబ్దాలకు రాష్ట్రాన్ని సిద్ధం చేస్తోంది. శ్రీ బిప్లబ్ దేబ్ జీ మరియు అతని బృందం తీవ్రంగా శ్రమిస్తున్నారు. ప్రతి గ్రామానికి వంద శాతం సౌకర్యాలు చేరుకునేలా, ఇటీవల, త్రిపుర ప్రభుత్వం, ప్రచారాన్ని ప్రారంభించింది. త్రిపుర ప్రజల జీవితాలను సులభతరం చేయడంలో, ప్రభుత్వం చేపట్టిన ఈ ప్రయత్నం చాలా దోహదపడుతుంది. భారతదేశం స్వాతంత్య్రం పొంది 100 సంవత్సరాలు పూర్తి చేసుకున్న వేళ, త్రిపుర రాష్ట్రంగా ఏర్పడి 75 సంవత్సరాలు పూర్తి చేసుకుంటుంది. కొత్త తీర్మానాలు, అవకాశాలకు ఇది చాలా మంచి సమయం. మన బాధ్యతలను నిర్వర్తిస్తూ ముందుకు సాగాలి. మనమందరం కలిసి అభివృద్ధి పథంలో ముందుకు సాగుదాం. ఈ విశ్వాసంతో, నేను, మీకు శుభాకాంక్షలు తెలియజేస్తున్నాను !
ధన్యవాదములు!
గమనిక:
ఇది ప్రధానమంత్రి ప్రసంగానికి స్వేచ్చానువాదం.
అసలు ప్రసంగం హిందీలో జరిగింది.
రాష్ట్రపతి సచివాలయం
భద్రాచలం గ్రూప్ ఆఫ్ టెంపుల్స్ , రామప్ప టెంపుల్స్ లో తీర్థయాత్రా మౌలిక సదుపాయాల అభివృద్ధికి రాష్ట్రపతి శంకుస్థాపన
రాష్ట్రపతి శ్రీమతి ద్రౌపది ముర్ము ఈ రోజు  భద్రాచలంలో
ప్రషాద్ పథకం కింద భద్రాచలం గ్రూప్ దేవాలయాలలో తీర్థయాత్ర సౌకర్యాల అభివృద్ధికి పునాదిరాయి వేశారు. అనంతరం భద్రాచలంలో వనవాసి కల్యాణ్ పరిషత్ ఆధ్వర్యంలో నిర్వహించిన సమ్మక్క సారలమ్మ జంజతి పూజారీ సమ్మేళనాన్ని, కొమురం భీం ఆసిఫాబాద్, మహబూబాబాద్ జిల్లాల్లో గిరిజన సంక్షేమ మంత్రిత్వ శాఖకు చెందిన ఏకలవ్య మోడల్ రెసిడెన్షియల్ పాఠశాలలను రాష్ట్రపతి వర్చువల్ గా ప్రారంభించారు.
తెలంగాణలోని ప్రసిద్ధ దేవాలయాలను లక్షలాది మంది యాత్రికులు సందర్శిస్తుంటారని రాష్ట్రపతి పేర్కొన్నారు. దేశీయ, విదేశీ పర్యాటకులలో తీర్థ
యాత్రికులే పెద్ద సంఖ్యలో ఉన్నారని ఆమె చెప్పారు. ఈ విధంగా, తీర్థయాత్ర పర్యాటకం దేశీయ పర్యాటకాన్ని పెంచడంలో భారీ వాటాను కలిగి ఉంది. పర్యాటకం జీవనోపాధి అవకాశాలను, ప్రజల ఆదాయాన్ని పెంచుతుంది.స్థానిక ఆర్థిక వ్యవస్థను కూడా బలోపేతం చేస్తుంది. ప్రషాద్ పథకం కింద పుణ్యక్షేత్రాల అభివృద్ధి ద్వారా ఆధ్యాత్మిక, సాంస్కృతిక పర్యాటక రంగానికి ఊతమిచ్చినందుకు పర్యాటక మంత్రిత్వ శాఖను ఆమె అభినందించారు.
గిరిజన ప్రజలు, ముఖ్యంగా కోయ వర్గానికి చెందిన వారు సమ్మక్క సారలమ్మకు ప్రార్థనలు చేయడానికి తరలివస్తారని
అంటూ, ఇటువంటి పండుగలు, సమావేశాలు సామాజిక సామరస్యాన్ని బలపరుస్తాయని రాష్ట్రపతి అన్నారు. ఈ కార్యక్రమాలతో మన సంప్రదాయాలను తరతరాలకు పెంచుకుంటూనే
ఉన్నామని పేర్కొన్నారు. మన సంస్కృతి, సంప్రదాయాలు, ఆచారాలను సజీవంగా ఉంచడం అత్యవసరమని ఆమె అన్నారు.
ఇది మన వారసత్వాన్ని పరిరక్షించడానికి కూడా సహాయపడుతుంది. ఈ సమ్మేళనాన్ని నిర్వహించినందుకు తెలంగాణ వనవాసి కళ్యాణ్ పరిషత్ ను ఆమె అభినందించారు. అటవీ నివాసితుల సమగ్ర అభివృద్ధికి పరిషత్ చేస్తున్న నిరంతరం కృషి పట్ల ఆమె సంతోషం వ్యక్తం చేశారు.
మన సమాజం , దేశం సమగ్ర అభివృద్ధికి అన్ని పురోగతి కోణాల్లో మహిళల చురుకైన భాగస్వామ్యం చాలా అవసరం అని రాష్ట్రపతి అన్నారు. మహిళలను ఆర్థిక సాధికారత దిశగా ముందుకు తీసుకెళ్లడానికి వనవాసి కల్యాణ్ పరిషత్ అభివృద్ధి కేంద్రాలను నడపడం సంతృప్తి కలిగించే విషయమని ఆమె అన్నారు.
గ్రామీణాభివృద్ధిపై అవగాహన పెంచడానికి పరిషత్ గిరిజన ప్రాంతాల్లో శిబిరాలను కూడా నిర్వహిస్తోంది. ఇటువంటి సంక్షేమ ,అభివృద్ధి
కార్యక్రమాలు చేపడుతున్న పరిషత్ ను ఆమె అభినందించారు.
అనంతరం రాష్ట్రపతి వరంగల్ జిల్లాలోని రామప్ప ఆలయాన్ని సందర్శించి, అక్కడ పర్యాటక మౌలిక సదుపాయాల అభివృద్ధి, కామేశ్వరాలయ ఆలయ పునరుద్ధరణకు శంకుస్థాపన చేశారు.
జౌళి మంత్రిత్వ శాఖ
జిఇఎం పోర్టల్పై దాదాపు 28,300 హస్తకళల పనివారు, 1,49,422 చేనేత కార్మికుల నమోదు
దాదాపు 35.22 లక్షల చేనేత పనివారు, 27 లక్షల హస్తకళల నిపుణులకు నేరుగా మార్కెట్ను అందుబాటులోకి తెచ్చేందుకు చొరవ
నేత, చేతిపని వృత్తి పనివారికి మార్కెట్ను మరింత అందుబాటులోకి తెచ్చేందుకు జిఇఎం పోర్టల్పైకి నేతపనివారిని, చేతివృత్తులవారినీ తీసుకువచ్చే కార్యక్రమం ప్రారంభమైంది. ఫలితంగా ప్రభుత్వానికి, శాఖలకు నేరుగా తమ ఉత్పత్తులను అమ్మేందుకు అవకాశం వారికి కలుగనుంది. చేనేత, హస్తకళాల రంగంలో పని చేస్తూ, ప్రభుత్వ మార్కెట్లలోకి ప్రవేశించేందుకు సవాళ్ళను ఎదుర్కొనేందుకు చేతివృత్తులవారు, నేత పనివారు, క్షేత్రస్థాయి వ్యాపారవేత్తలు, మహిళలు, గిరిజన వ్యాపారవేత్తలు, స్వయం సహాయక బృందాల . భాగస్వామ్యాన్ని ఇది పెంచనుంది.
ఆగస్టు 30, 2021 నాటికి పోర్టల్పై 28,374 చేతిపనివారు, 1,49,422 మంది చేనేతపనివారు నమోదు చేసుకున్నారు. చేనేత అఅభివృద్ధి కమిషనర్ కార్యాలయం, హస్తకళల అభివృద్ధి కమిషనర్ కార్యాలయాల అధికారుల సహాయంతో చేనేత పనివారిని, హస్తకళల పనివారిని పోర్టల్పై నమోదు చేసే కార్యక్రమాన్ని జులై 2020లో జిఇఎం ప్రారంభించింది. ఈ అమ్మకందారు నమోదు ప్రక్రియలో నిమగ్నం అయ్యేందుకు 56 హస్తకళల సేవా కేంద్రాలు, 28 చేనేత సేవా కేంద్రాల అధికారులకు శిక్షణను ఇచ్చారు.
చేనేత ఉత్పత్తుల కోసం 28 ప్రత్యేక ఉత్పత్తి వర్గాలను సృష్టించారు. అదే సమయంలో హస్తకళా ఉత్పత్తులకు 170 కస్టమ్ ఉత్పత్తి వర్గాలను సృష్టించారు. ఈ పని కోసం భారతీయ చేనేత , భారతీయ హస్తకళలు  వెబ్ బానర్లను, మార్కెట్ పేజీలను అభివృద్ధి చేశారు. చేనేత, హస్తకళల పనివారు, సహకార సంఘాలు, ఎస్హెచ్జి, వివిధ ప్రభుత్వ కొనుగోలు దారులకు అటువంటి ఉత్పత్తులను సరఫరా చేయగల ఉత్పత్తి కంపెనీల అత్యున్నత నాణ్యత కలిగిన వస్తువులను ఇందులో ప్రదర్శించనున్నారు.
ఈ చర్య ప్రభుత్వ కొనుగోలు దారులు చేనేత, హస్తకళల ఉత్పత్తులను ప్రోత్సహించేందుకు, చేనేత, హస్తకళల పనివారు తమ ఉత్పత్తులను ఎటువంటి మధ్యవర్తులూ లేకుండా నేరుగా ప్రభుత్వ కొనుగోలు దారులకు తమ ఉత్పత్తులను అమ్మేందుకు, నా చేనేత నా ఆత్మగౌరవం, స్థానికం కోసం గళం విప్పుదాం , మేకిన్ ఇండియా స్ఫూర్తిని బలోపేతం చేసి, ఆత్మనిర్భర్ భారత్ను సాధించే దిశగా పయనించడానికి తోడ్పడుతుంది.
దాదాపు 35.22 లక్షల చేత కార్మికులకు, 27 లక్షల హస్తకళల పనివారులకు మార్కెట్ను నేరుగా అందుబాటులోకి తేవడం ద్వారా మధ్యవర్తులను తొలగించడం ఈ చొరవ లక్ష్యం. చేనేత, హస్తకళల ఉత్పత్తులకు సంబంధించి ప్రత్యేక ఉత్పత్తి వర్గాలను జిఇఎం సృష్టించింది. నేతపనివారు, హస్తకళల పనివారు, సహకార సంఘాలు, స్వయం సహాయక బృందాలు, వివిధ ప్రభుత్వ కొనుగోలుదారులకు ఉత్పత్తులను సరఫరా చేయగల సామర్ధ్యం ఉన్న కంపెనీల అత్యున్నత నాణ్యత కలిగిన చేనేత, హస్తకళల ఉత్పత్తులను ప్రదర్శించేందుకు భారతీయ చేనేత, భారతీయ స్తకళలకు సంబంధించి వెబ్ బ్యానర్లను, మార్కెట్ పేజీలను సృష్టించారు.
ఉక్కు మంత్రిత్వ శాఖ
స్టీలు రంగం డీకార్బనీకరణకు టాస్క్ ఫోర్సులను ఏర్పాటు చేసిన స్టీలు మంత్రిత్వ శాఖ
స్క్రాప్డ్/ పునరుపయోగిత స్టీలు ద్వారా ఉత్తమ నాణ్యత కలిగిన స్టీలును ప్రోత్సహించేందుకు కూడా చర్యలు తీసుకుంటున్న ప్రభుత్వం
స్టీలు రంగం డీకార్బనీకరణ పై చర్చించి, పర్యాలోచించి, సూచనలు చేసేందుకు పరిశ్రమలు,విద్యావేత్తలు, థింక్ ట్యాంక్లు, శాస్త్ర సాంకేతిక సంస్థలు, వివిధ మంత్రిత్వ శాఖలు, ఇతర భాగస్వాములతో నిశ్చయించి 13 టాస్క్ ఫోర్స్లను స్టీలు మంత్రిత్వ శాఖ ఏర్పాటు చేసింది. పర్యావరణ అనుకూల స్టీలు ఉత్పత్తి చేయడం ద్వారా స్టీలు రంగం పరివర్తన చెందేలా నిర్ధారించేందుకు కార్మిక శక్తికి నైపుణ్యాలు పెంచడం, ఆధునిక నైపుణ్యాలను, నైపుణ్యాలను మెరుగుపరిచేందుకు నైపుణ్యాల అభివృద్ధి పై టాస్క్ ఫోర్స్ను ఏర్పాటు చేశారు.
తక్కు/ పునరుపయోగిత స్టీల్ ద్వారా ఉత్తమ నాణ్యత కలిగిన స్టీల్ను ప్రోత్సహించడం
భారత ప్రభుత్వం తక్కు/ పునరుపయోగిత స్టీల్ ద్వారా ఉత్తమ నాణ్యత కలిగిన స్టీల్ను ప్రోత్సహించేందుకు, అందుకు స్టీలు ఉత్పత్తిదారులు కట్టుబడి ఉండేందుకు పలు చర్యలను తీసుకుంది.
 ఇన్పుట్ సామాగ్రితో సంబంధం లేకుండా ప్రజా బాహుళ్యానికి నాణ్యత కలిగిన ఉత్పత్తిని అందించేందుకు స్టీల్ మంత్రిత్వ శాఖ 145 స్టీల్, స్టీల్ ఉత్పత్తుల భారతీయ ప్రమాణాలను క్వాలిటీ కంట్రోల్ ఆర్డర్  పరిధి కింద ఉంచింది.
 స్టీలు తయారీలో బొగ్గు వినియోగాన్ని తగ్గించేందుకు దేశీయంగా ఉత్పత్తి చేసిన స్క్రాప్ అందుబాటును స్టీల్ స్క్రాప్ రీసైక్లింగ్ పాలసీ, 2019 పెంచుతుంది.
 23 సెప్టెంబర్ 2021వ తేదీన జారీ చేసిన మోటార్ వాహనాలు  నిబంధనలు స్టీల్ రంగంలో స్క్రాప్ అందుబాటును పెంచుతాయి.
 ప్రాజెక్టుల విస్తరణ & ఆధునీకరణలో ప్రపంచవ్యాప్తంగా అందుబాటులో ఉన్న అత్యుత్తమ సాంకేతికతలు ని స్టీలు రంగం స్వీకరించింది.
ప్రధాన మంత్రి కార్యాలయం
ఒడిశా లోని గంజామ్ జిల్లా లో జరిగిన ఒక దుర్ఘటన కారణం గా ప్రాణనష్టం వాటిల్లినందుకు సంతాపాన్ని వ్యక్తం చేసిన ప్రధాన మంత్రి
ఒడిశా లోని గంజామ్ జిల్లా లో జరిగిన ఒక దుర్ఘటన కారణం గా ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు.
ప్రధాన మంత్రి కార్యాలయం ఒక ట్వీట్ లో -
ఒడిశా లోని గంజామ్ జిల్లా లో జరిగిన ఒక దుర్ఘటన కారణం గా ప్రాణనష్టం వాటిల్లడం పట్ల నేను ప్రగాఢ వేదన కు లోనయ్యాను. ఈ విషాదకరమైన ఘడియ లో, ప్రియతముల ను కోల్పోయిన కుటుంబాల కు కలిగిన శోకం లో నేను సైతం పాలుపంచుకొంటున్నాను. గాయపడ్డ వారు చాలా త్వరగా కోలుకోవాలి అంటూ ఆ ఈశ్వరుడి ని నేను ప్రార్థిస్తున్నాను: ప్రధాన మంత్రి @narendramodi’’ అని పేర్కొంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ పాజిటివ్ కేసుల్లో ఇంకా చికిత్సలో ఉన్నవారు 22 శాతమే
కోలుకున్నవారు 26 లక్షలు, చికిత్సలో ఉన్నవారికంటే 18 లక్షలు అధికం
"పరీక్షించు, ఆనవాలు పట్టు, చికిత్స అందించు" అనే కేంద్ర ప్రభుత్వపు వ్యూహానికి అనుగుణంగా భారత్ లో కోలుకున్నవారి సంఖ్య వేగంగా పెరుగుతూ వస్తోంది. అదే క్రమంలో మరణాల శాతం కూడా తగ్గుతోంది. గడిచిన ఐదు నెలల కాలంలో కోవిడ్ నిర్థారణ జరిగిన వారిలో3/4 వంతు మంది కోలుకోగా ఇంకా చికిత్స పొందుతున్నవారు 1/4 వంతు మాత్రమే ఉన్నారు.
ఎక్కువమంది కోలుకొని ఆస్పత్రుల నుంచి డిశ్చార్జ్ అవుతూ ఉండగా, మరికొందరు ఇళ్ళలో ఏకాంతర వాసం నుంచి విముక్తులవుతున్నారు. దీనివలన భారత్ లో మొత్తం కోలుకున్నవారి సంఖ్య దాదాపుగా 26 లక్షలకు దగ్గరవుతోంది. గడిచిన 24 గంటల్లో 60,177 మంది కోలుకోగా ఇప్పుడు జాతీయ స్థాయిలో కోవిడ్ నుంచి బైటపడినవారి శాతం 76.28% కు చేరింది.
ఆవిధంగా చూసినప్పుడు కోలుకున్నవారు ఇప్పటికీ చికిత్సలో ఉన్నవారి కంటే మూడున్నర రెట్లు ఎక్కువగా ఉన్నారు. అంటే 21.90% మంది ప్రస్తుతం చికిత్సలో ఉన్నారు. ఎక్కువమంది కోలుకుంటూ ఉండటంతో చికిత్సలో ఉన్నవారి సంఖ్యకీ, కోలుకున్నవారి సంఖ్యకీ మధ్య అంతరం బాగా పెరుగుతూ వస్తోంది. అలా ఆ అంతరం ఈరోజు 18 లక్షలు  దాటింది.
కేంద్ర ప్రభుత్వం వ్యూహాత్మకంగా వ్యవహరించటం వల్ల అంతర్జాతీయ స్థాయిలో భారత్ కోవిడ్ ను అడ్డుకోవటంలో ఆదర్శంగా నిలిచింది. ఎవరెవరికి వ్యాధి సోకుతున్నదో గమనించటానికి తొలిదశలో గట్టి నిఘాపెట్టటం వలన పాజిటివ్ కెసులను గుర్తించటం సాధ్యమైంది. దానివలన వెంటనే ఐసొలేషన్ కు తరలించటమా, ఆస్పత్రికి తరలించటమా అనేది తగిన నిర్ణయం తీసుకోగలిగారు.
చికిత్స విషయంలోనూ సత్ఫలితాలు సాధించగలిగేలా దేశం అంతటా ఆస్పత్రులలో మౌలిక సదుపాయాలు బాగా పెంచగలిగారు. అందుకోసం ఐసియు పడకలు, వెంటిలేటర్లు ఉండే ప్రత్యేక కోవిడ్ ఆస్పత్రులు, ఆక్సిజెన్ పడకలు, పిలవగానే అందుబాటులోకి వచ్చే డాక్టర్ సౌకర్యంతో కోవిడ్ ఆరోగ్య కేంద్రాలు. ఐసొలేషన్ పడకలతో కూడిన కోవిడ్ కేర్ కేంద్రాలు అందుబాటులోకి తెచ్చారు. ఫలితంగా దేశంలో మొత్తం 1723 ప్రత్యేక కోవిడ్ ఆస్పత్రులు, 3883 కోవిడ్ ఆరోగ్య కేంద్రాలు, 11,689 కోవిడ్ కేర్ కేంద్రాలు సేవలిందిస్తూ వచ్చాయి. వీటిలో 15,89,105 ఐసొలేషన్ పడకలు, 2,17,128 ఆక్సిజెన్ తోమ్ కూడిన పడకలు, 57,380 ఐసియు పడకలు ఉన్నాయి. సమర్థవంతమైన చికిత్స అందించటం వలన పాజిటివ్ కేసుల చికిత్స వలన వాటి సంఖ్య క్రమంగా తగ్గుతూ మరణాలు కూడా బాగా తగ్గి నేటికి 1.82% కి పడిపోయింది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
ప్రధాన మంత్రి కార్యాలయం
రోమ్ లో జరుగుతున్న జి 20 శిఖరాగ్ర సమ్మేళనం సందర్భంగా ఇటలీ ప్రధానమంత్రి మారియో డ్రాఘిని కలుసుకున్న ప్రధానమంత్రి శ్రీ నరేంద్ర మోదీ
ప్రధానమంత్రి శ్రీ నరేంద్ర మోదీ , రోమ్లో జి20 శిఖరాగ్ర సమ్మేళనం సందర్భంగా అక్టోబర్ 29 ,2021న ఇటలీ ప్రధానమంత్రి , హిజ్ ఎక్సలెన్సీ, మారియో డ్రఘితో సమావేశమయ్యారు. వీరిరువురూ కలుసుకోవడం ఇదే మొదటిసారి. జి 20 సమావేశాన్ని , ప్రస్తుతం అంతర్జాతీయంగా కోవిడ్ మహమ్మారి పరిస్థితులు నెలకొన్న నేపథ్యంలో ఇటలీ ప్రధానమంత్రి విజయవంతంగా జి 20 సమ్మేళనం నిర్వహించినందుకు , ప్రధానమంత్రి శ్రీ నరేంద్ర మోదీ ఆయనను అభినందించారు. గ్లాస్గోవ్లో కాప్ -26 సమావేశాన్ని నిర్వహించడంలో యుకె తో ఇటలీ భాగస్వామ్యం వహిస్తోంది.
ఇరువురు నాయకులు, వాతావరణ మార్పుల నుంచి ఎదురౌతున్న సవాళ్లను చర్చించారు. ఈ విషయంలో అంతర్జాతీయ సమాజం కలసి కట్టుగా పనిచేయాల్సిన అవసరాన్ని గురించి వారు చర్చించారు.
ఇండియా వాతావరణ మార్పులకు సంబంధించి ఇండియా చేపట్టిన పరివర్తనాత్మక వాతావరణ చర్యలను ప్రధానమంత్రి ఈ సందర్బంగా ప్రముఖంగా ప్రస్తావించారు. అలాగే అభివృద్ధి చెందిన దేశాల వాతావరణ ఆర్ధిక చెల్లింపు హామీలకు సంబంధించిన ఆందోళన గురించి కూడా ప్రస్తావించారు.
ఇటీవలి అంతర్జాతీయ, ప్రాంతీయ పరిణామాలపై ఇరువురు నాయకులు తమ అభిప్రాయాలను పరస్పరం ఇచ్చిపుచ్చుకున్నారు. ఆప్ఘనిస్థాన్ , ఇండొ పసిఫిక్ తో సహా పలు అంశాలు వీరి మధ్య ప్రస్తావనకు వచ్చాయి. ఇండియా- యూరోపియన్ యూనియన్ మధ్య బహుముఖ సహకారానికి మరింత సన్నిహితంగా కలసి పనిచేయాలని ఇరువురు నాయకులు పునరుద్ఘాటించారు.
ద్వైపాక్షిక అంశాల విషయంలో ఇరువురు నాయకులు 2020 నవంబర్లో జరిగిన ఇండియా- ఇటలీ వర్చువల్ శిఖరాగ్ర సమ్మేళనం నుంచి జరిగిన పరిణామాలను సమీక్షించారు. ఆ వర్చువల్ సమావేశంలో చేపట్టిన 2020-25 కార్యాచరణ ప్రణాళిక అమలులో పురోగతిపై ఇరువురు నాయకులు సంతృప్తి వ్యక్తం చేశారు. రాజకీయ ఆర్ధిక రంగాలలో వ్యూహాత్మక లక్ష్యాలకు సంబంధించి, అలాగే సైన్సు,టెక్నాలజీ, సాంస్కృతిక రంగాలలో రాగల ఐదు సంవత్సరాలలో సాధించాల్సిన లక్ష్యాలను ఈ వర్చువల్ సమ్మిట్లో నిర్ణయించారు.
ఇరు దేశాల మధ్య, ముఖ్యంగా టెక్స్టైల్స్, ఫుడ్ ప్రాసెసింగ్, ఆటోమోటివ్ పునరుత్పాదక ఇంధన రంగాలలో వాణిజ్యం పెట్టుబడి సంబంధాలను మరింత విస్తరించేందుకు తమ చిత్తశుద్ధిని ఇరువురు నాయకులు పునరుద్ఘాటించారు. పునరుత్పాదక , పరిశుద్ధ ఇంధనం విషయంలో ద్వైపాక్షిక సహకారానికి తాజా ప్రేరణను అందించడానికి ఇండియా, ఇటలీ ఒక సంయుక్త ప్రకటనను విడుదల చేశాయి. ఇంధన పరివర్తన విషయంలో వ్యూహాత్మక భాగస్వామ్యానికి సంబంధఙంచి ఈ ప్రకటన విడుదల అయింది. భారీ గ్రీన్ కారిడార్ ప్రాజెక్టులు, స్మార్ట్ గ్రిడ్లు, ఇంధన నిల్వ పరిష్కారాలు, గ్యాస్ రవాణా, సమీకృత వృధా నిర్వహణ, , గ్రీన్ హైడ్రోజన్ అభివృద్ధి, వాడకం, బయో ఫ్యూయల్స్ ప్రమోషన్ వంటివి ఇందులో ఉన్నాయి. ఇండియా , ఇటలీలు టెక్స్ టైల్ రంగంలో పరస్పర సహకారానికి సంబంధించి ఆసక్తి వ్యక్తీకరణ ప్రకటనపై ఈ సమావేశం సందర్భంగా సంతకాలు చేశారు.
ఇటలీ ప్రధానమంత్రి డ్రాఘిని ఇండియాలో అధికారికంగా పర్యటించేందుకు వీలైనంత త్వరలో రావలసిందిగా భారత ప్రదానమంత్రి శ్రీ నరేంద్ర మోదీ ఆహ్వానించారు.
మంత్రిమండలి
గ్లోబల్ ఇనొవేశన్ పార్ట్నర్శిప్ అంశం పై భారతదేశాని కి, యునైటెడ్ కింగ్డమ్ కు మధ్య ఎమ్ఒయు కు ఎక్స్-పోస్ట్ ఫ్యాక్టో ఆమోదం తెలిపిన మంత్రిమండలి
గ్లోబల్ ఇనొవేశన్ పార్ట్నర్శిప్  అంశం పై భారత గణతంత్ర ప్రభుత్వ విదేశీ వ్యవహారాల మంత్రిత్వ శాఖ కు, యునైటెడ్ కింగ్ డమ్ కు చెందిన ఫారిన్, కామన్ వెల్థ్ ఎండ్ డివెలప్మెంట్ ఆఫీస్  కు మధ్య ఒక అవగాహనపూర్వక ఒప్పంద పత్రం  పై సంతకాల ప్రక్రియ కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదాన్ని తెలిపింది.
ఉద్దేశ్యాలు:
ఈ ఎమ్ఒయు ద్వారా భారతదేశం, యునైటెడ్ కింగ్డమ్ లు గ్లోబల్ ఇనొవేశన్ పార్ట్నర్శిప్ ను ప్రారంభించనున్నాయి. భారతదేశాని కి చెందిన నూతన ఆవిష్కర్త లు మూడో పక్షం దేశాల లో వారి నూతన ఆవిష్కరణ లను మరింత గా పెంచుకోవడానికి జిఐపి ఊతాన్ని అందిస్తుంది. దీని ద్వారా వారు కొత్త బజారు లను వెతకడం లో ఇది సాయపడి, వారు వారి సొంత కాళ్ళ మీద నిలబడడానికి దోహదం చేస్తుంది. ఇది భారతదేశం లో నూతన ఆవిష్కరణల కు సంబంధించిన స్థితిగతుల ను ప్రోత్సహిస్తుంది కూడాను. జిఐపి లో భాగం గా రూపుదిద్దుకొనే నూతన ఆవిష్కరణ లు సుస్థిర అభివృద్ధి లక్ష్యాల  కి సంబంధించిన రంగాల పై శ్రద్ధ వహించడం ద్వారా స్వీకర్త దేశాలు వాటి ఎస్డిజి లను సిద్ధింప చేసుకోవడం లో సైతం సాయపడతాయి.
సీడ్ ఫండింగు ను, గ్రాంటుల ను, పెట్టుబడుల ను, సాంకేతికపరమైన సహాయాన్ని అందించడం ద్వారా ఈ భాగస్వామ్యం భారతీయ నవ పారిశ్రామికవేత్త లు మరియు నూతన ఆవిష్కర్త లు వారు అభివృద్ధిపరచే వినూత్న పరిష్కారాల నిగ్గు దేల్చడానికి, వాటి స్థాయి ని పెంచడానికి, వాటి ని ఎంపిక చేసిన కొన్ని అభివృద్ధి చెందుతున్న దేశాల కు తీసుకు పోవడానికి మద్ధతు ను కూడా అందిస్తుంది.
జిఐపి లో భాగం గా ఎంపికైన నూతన ఆవిష్కారణ లు స్థిర అభివృద్ధి లక్ష్యాల సాధన ను శీఘ్ర తరం చేయగలుగుతాయి. జనాభా లో అట్టడుగు స్థాయి లో ఉన్నటువంటి వారికి మేలు ను చేస్తాయి. ఈ రకం గా స్వీకర్త దేశాల లో సమానత్వాన్ని, అన్ని వర్గాలను కలుపుకొని వెళ్ళేటటువంటి వైఖరిని ఇవి పెంపొందించగలుగుతాయి.
జిఐపి దేశాల మధ్య నూతన ఆవిష్కరణల బదలాయింపునకు ఒక అరమరికలకు తావు ఉండనటువంటి, అన్ని వర్గాల కు అవకాశాలు లభించేటటువంటి ఎలక్ట్రానిక్ అంగడి ని కూడా అభివృద్ధి పరుస్తుంది. అంతేకాదు, ప్రభావవంతమైన అంచనా పై ఆధారపడే ఫలితాల ను ఆవిష్కరించడం పై ఇది దృష్టి ని కేంద్రీకరిస్తుంది. అందువల్ల పారదర్శకత్వాన్ని, జవాబుదారుతనాన్ని ఇది పెంపొందిస్తుంది.
ఉక్కు మంత్రిత్వ శాఖ
చిన్న పరిశ్రమలు, ఎగుమతిదారులకు ఉపశమనం కలిగించడానికి ప్రయత్నించాలి; ఉక్కు ఉత్పత్తి దారులకు శ్రీ పీయూష్ గోయల్ విజ్ఞప్తి
చిన్న మధ్య తరహా పరిశ్రమలు, ఎగుమతిదారుల సమస్యల పరిష్కారానికి ప్రయత్నిస్తామని మంత్రికి హామీ ఇచ్చిన ఉక్కు పరిశ్రమ వర్గాలు
చిన్న పరిశ్రమలు మరియు ఎగుమతిదారులకు ఉపశమనం కలిగించే అవకాశాలు అన్వేషించాలని స్టీల్ తయారీదారులకు వాణిజ్యం, పరిశ్రమలు, జౌళి, వినియోగదారుల వ్యవహారాలు,ఆహారం, ప్రజా పంపిణీ శాఖ మంత్రి శ్రీ పీయూష్ గోయల్ విజ్ఞప్తి చేశారు.
చిన్న పరిశ్రమలు మరియు ఎగుమతిదారుల సమస్యలను పరిష్కరించడానికి ఈ రోజు సమావేశం జరిగింది.దీనికి ఉక్కు పరిశ్రమ, ఉక్కు వాస్తవ వినియోగదారులు హాజరయ్యారు. ఉక్కు ధరల వల్ల తాము ఎదుర్కొంటున్న సమస్యలను చిన్న పరిశ్రమలు, ఎగుమతిదారులు మంత్రి దృష్టికి తీసుకు వచ్చారు. దీనికి స్పందించిన మంత్రి ఈ సమావేశాన్ని ఏర్పాటు చేశారు.
సమావేశంలో మాట్లాడిన మంత్రి ఎంఎస్ఎంఈల అవసరాల మేరకు ఉక్కు సులువుగా తక్కువ ఖర్చుతో సరఫరా చేయడానికి చర్యలు అవసరమని గోయల్ అన్నారు. దీనిని దృష్టిలో ఉంచుకుని ఉత్పత్తి వ్యయాన్ని పరిగణనలోకి తీసుకుని ఇంజనీరింగ్ వస్తువులు , విడి భాగాల తయారీకి ఉక్కును ముడిపదార్థంగా వినియోగిస్తున్న చిన్న పరిశ్రమలకు ఉపశమనం కలిగించడానికి ఉక్కు ఉత్పత్తి పరిశ్రమ ప్రయత్నించాలని ఆయన కోరారు.
చిన్న, మధ్య తరహా పరిశ్రమలకు అండగా ఉంటామని ఉక్కు ఉత్పత్తి దారులు హామీ ఇచ్చారు. కోవిడ్ రూపంలో ఎదురైన సవాళ్ల నేపథ్యంలో చిన్న సంస్థలు, ఎగుమతిదారులు ఎదుర్కొంటున్న సమస్యల పరిష్కారానికి కృషి చేస్తామని ఉక్కు ఉత్పత్తి పరిశ్రమ వర్గాలు పేర్కొన్నాయి.
సమావేశానికి కేంద్ర ఉక్కు మంత్రి శ్రీ రామ్ చంద్ర ప్రసాద్ సింగ్, ఎంఎస్ఎంఈ మంత్రి శ్రీ నారాయణ్ టాటు రాణే, సెయిల్ ఛైర్పర్సన్ శ్రీమతి సోమ మొండల్, రాష్ట్రీయ ఇస్పాత్ నిగమ్ లిమిటెడ్ సీఎండీ శ్రీ అతుల్ భట్ జేఎస్ డబ్ల్యు స్టీల్ లిమిటెడ్. సీఎండీ శ్రీ సజ్జన్ జిందాల్, టాటా స్టీల్ సీఈవో ఎండీ శ్రీ టీవీ నరేంద్రన్, ఫెడరేషన్ ఆఫ్ ఇండియన్ ఎక్స్పోర్టర్స్ ఆర్గనైజేషన్ డీజీ సీఈఓ డాక్టర్. అజయ్ షాయ్, ఆటో కాంపోనెంట్స్ మాన్యుఫ్యాక్చరర్స్ అసోసియేషన్ నుంచి శ్రీ మోహిత్ జౌహరి, ఈఈపీసీ చైర్మన్ శ్రీ మహేశ్ దేశాయ్, ఆల్ ఇండియా సైకిల్ తయారీ దారుల సంఘం ప్రధాన కార్యదర్శి డాక్టర్ కే.బీ. ఠాకూర్, సంబంధిత మంత్రిత్వ శాఖల సీనియర్ అధికారులు కూడా హాజరయ్యారు.
రైల్వే మంత్రిత్వ శాఖ
కరోనా వైరస్ వ్యాప్తికి తోడ్పడే చర్యలు లేక ఉల్లంఘనలు రైల్వే యంత్రాంగం ప్రయాణీకులు అందించే సౌకర్యాలలో జోక్యం చేసుకోవడమే
ఉద్దేశపూర్వక ఉల్లంఘన లేక ఇతరుల భద్రత పట్ల నిర్లక్ష్యం లేక ఏ వ్యక్తి భద్రకు అయినా భంగం కలిగించడం లేక ప్రయాణిస్తున్న వ్యక్తి భ్రదతకు భంగం కలిగించే తొందరపాటు నిర్లక్ష్య చర్య లేక ఉల్లంఘన లేక రైల్వేలలో ఉండడాన్ని రైల్వే చట్టం, 1989లోని 145, 153, 154 సెక్షన్ల కింద శిక్షార్హం - అటువంటి వారికి జైలు శిక్ష లేక జరిమానా విధించడం జరుగుతుంది
పండుగల సీజన్ సమీపిస్తున్న తరుణంలో ప్రయాణీకులకు రైల్వే ప్రొటెక్షన్ ఫోర్్స  మార్గదర్శకాలను జారీ చేసింది. రైల్వే స్టేషన్లలో, రైళ్ళలో లేక ఇతర రైల్వే ప్రాంతాలలో దిగువ ఇచ్చిన పనులు చేయకుండా ఉండాలని సాధారణ ప్రజలకు సూచించింది:
1) మాస్క్ ధరించకపోవడం లేక మాస్్కను సరిగా ధరించకపోవడం
2) సోషల్ డిస్టెన్సింగ్ను పాటించకపోవడం
3) కోవిడ్ పాజిటివ్ అని తేలిన తర్వాత రైల్వే ప్రాంతాలకు లేదా స్టేషన్కు రావడం లేదా రైలు ఎక్కడం
4) కరోనా వైరస్ పరీక్ష కోసం శాంపుళ్ళు ఇచ్చి, ఫలితాల కోసం వేచి చూస్తున్నప్పుడు రైల్వే ప్రాంతాలకు లేక స్టేషన్కు లేక రైలు ఎక్కడం.
5) రైల్వే స్టేషన్ వద్ద మోహరించిన హెల్త్ చెకప్ బృందం నిరాకరించిన తర్వాత కూడా రైలు ఎక్కడం
6) బహిరంగ ప్రదేశాలలో ఉమ్మి వేయడం లేక మల మూత్ర విసర్జనల వంటివి చేయడం
7) రైల్వే స్టేషన్లలో, రైళ్ళలో ప్రజారోగ్యానికి, భద్రతను ప్రబావివతం చేసేలా లేక అపరిశుభ్ర, అనారోగ్యకర పరిస్థితులను సృష్టించే కార్యకలాపాలకు పాల్పడడం.
8) కోవిడ్ వైరస్ వ్యాప్తిని నిరోధించేందుకు రైల్వే యంత్రాంగం జారీ చేసిన మార్గదర్శకాలకు కట్టుబడకపోవడం
9) కరోనా వైరస్ వ్యాప్తికి తోడ్పడే చర్య కానీ మార్గదర్శకాలను అనుసరించకపోవడం.
కరోనావైరస్ వ్యాప్తి ఇటువంటి చర్యలు లేక ఉల్లంఘనలు తోడ్పడుతాయి కనుక, రైల్వే యంత్రాంగం అందించే ప్యాసెంజర్ సౌకర్యాలలో అది జోక్యం చేసుకోవడం అవుతుంది. తెలిసి తెలిసి చేసే ఉల్లంఘనలు లేక నిర్లక్ష్యం లేక ప్రయాణిస్తున్న ఏ వ్యక్తి భ్రదతకు అయినా భంగం కలిగించడం లేక ఆ చర్యలకు పాల్పడుతూ రైళ్ళల్లో ప్రయాణించడం రైల్వే చట్టం, 1989లోని సెక్షన్ 145, 153, 154 కింద నేరం. అటువంటి వారికి జైలు లేక జరిమానా విధించడం ద్వారా శిక్షించడం జరుగుతుంది.
ఆర్ధిక వ్యవహారాల మంత్రివర్గ సంఘం
భారతీయ రైల్వేలో రూ.32,500 కోట్లతో 2,399 కి.మీ. పొడవైన 7 బహుళ మార్గాల ప్రాజెక్టులకు కేంద్ర మంత్రిమండలి ఆమోదం
ప్రస్తుత లైన్ల సామర్థ్యం పెంపు.. రైళ్ల నిర్వహణ సరళీకరణ..
రద్దీ తగ్గింపు.. ప్రయాణ/రవాణా సౌలభ్యం లక్ష్యంగా నిర్ణయం;
ఈ ప్రాజెక్టుల నిర్మాణం ద్వారా 7.06 కోట్ల పనిదినాలతో ప్రత్యక్ష ఉపాధి సృష్టి;
సామర్థ్యం పెంపుతో అదనంగా 200 ‘ఎంటిపిఎ’ మేర సరకు రవాణాకు వీలు
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆర్థిక వ్యవహారాల సంఘం ఇవాళ భారతీయ రైల్వే మంత్రిత్వశాఖ పరిధిలో దాదాపు రూ.32,500 కోట్ల విలువైన ఏడు బహుళ మార్గాల ప్రాజెక్టులకు ఆమోదం తెలిపింది. ఈ ప్రాజెక్టులకు కేంద్ర ప్రభుత్వం నుంచి 100 శాతం నిధులు అందుతాయి. ఈ బహుళ మార్గాల పనుల ప్రతిపాదనల మేరకు పనులు పూర్తయ్యాక రవాణా కార్యకలాపాల సౌలభ్యంతోపాటు రద్దీ కూడా తగ్గుతుంది. ఆ మేరకు భారతీయ రైల్వేల పరిధిలోని అత్యంత రద్దీ మార్గాల్లో అవసరమైన మౌలిక సదుపాయాల రూపకల్పనకు ఈ ప్రాజెక్టులు తోడ్పడతాయి.
ఈ ఏడు ప్రాజెక్టులు 9 రాష్ట్రాలు- ఉత్తరప్రదేశ్, బీహార్, తెలంగాణ, ఆంధ్రప్రదేశ్, మహారాష్ట్ర, గుజరాత్, ఒడిషా, జార్ఖండ్, పశ్చిమ బెంగాల్ పరిధిలోని 35 జిల్లాలకు విస్తరిస్తాయి. వీటిద్వారా ఇప్పటికేగల రైలు మార్గాల నెట్ వర్క్కు అదనంగా 2,339 కిలోమీటర్ల పొడవైన మార్గం జోడించబడుతుంది. ఈ పనులతో ఆయా రాష్ట్రాల్లోని కార్మికులకు 7.06 కోట్ల పనిదినాల మేర ఉపాధి అవకాశాలు అందివస్తాయి.
ప్రాజెక్టుల వివరాలు:
|
|
వ.సం.
|
|
ప్రాజెక్టు పేరు
|
|
ప్రాజెక్టు స్వభావం
|
|
1
|
|
గోరఖ్పూర్-కంటోన్మెంట్-వాల్మీకి నగర్
|
|
ప్రస్తుత మార్గం డబ్లింగ్
|
|
2
|
|
సోన్ నగర్-ఆండాళ్ మల్టీ ట్రాకింగ్ ప్రాజెక్ట్
|
|
బహుళ ట్రాకింగ్
|
|
3
|
|
నెర్గుండి-బరంగ్/ఖుర్దా రోడ్-విజయనగరం
|
|
3వ మార్గం
|
|
4
|
|
ముద్ఖేడ్-మేడ్చల్/మహబూబ్ నగర్-ధోన్
|
|
ప్రస్తుత మార్గం డబ్లింగ్
|
|
5
|
|
గుంటూరు-బీబీనగర్
|
|
ప్రస్తుత మార్గం డబ్లింగ్
|
|
6
|
|
చోపన్-చునార్
|
|
ప్రస్తుత మార్గం డబ్లింగ్
|
|
7
|
|
సమాఖియాలి-గాంధీధామ్
|
|
నాలుగు మార్గాలకు పెంపు
ఆహారధాన్యాలు, ఎరువులు, బొగ్గు, సిమెంట్, ఫ్లై-యాష్, ఐరన్, ఉక్కు ఉత్పత్తులు, క్లింకర్స్, ముడిచమురు, సున్నపు రాయి, వంటనూనెలు తదితర వివిధ రకాల వస్తు రవాణాకు ఇవి కీలక మార్గాలు. ఈ మార్గాల్లో సామర్థ్యం పెంపు పనుల వల్ల ఒనగూడే అదనపు ఫలితాల్లో 200 మిలియన్ టన్నుల వార్షిక రవాణా  సామర్థ్యం పెరుగుదల ఒకటి. రైల్వేలు పర్యావరణ అనుకూలం మాత్రమేగాక ఇంధన పొదుపుతో కూడినవి కావడం వల్ల, వాతావరణ లక్ష్యాల సాధనతోపాటు దేశంలో రవాణా వ్యయం తగ్గింపులో తోడ్పడతాయి.
ప్రధానమంత్రి స్వప్నిస్తున్న నవ భారతం రూపకల్పన దిశగా ఈ ప్రాజెక్టులు చేపడుతున్నారు. వీటివల్ల ఈ ప్రాంత ప్రజలకు బహుళ నైపుణ్య కల్పన ద్వారా స్వావలంబన సిద్ధిస్తుంది. అలాగే వారికి ఉపాధి/స్వయం ఉపాధి అవకాశాలు అందివస్తాయి. బహుళ-రవాణా సాధన అనుసంధానం లక్ష్యంగా అమలు చేస్తున్న ‘పిఎం-గతిశక్తి జాతీయ బృహత్తర ప్రణాళిక’కు అనుగుణంగా ఈ ప్రాజెక్టులను సమీకృత ప్రణాళిక ద్వారా అమలు చేస్తున్నారు. తద్వారా వస్తుసేవలతోపాటు ప్రజా రవాణాకు నిరంతర అనుసంధానం అందుబాటులోకి వస్తుంది.